**1. สภาพปัญหา สาเหตุ และความจําเป็นที่ต้องแก้ไขเพิ่มเติม**

 เพื่อให้การแต่งตั้งกรรมการที่ไม่ใช่กรรมการโดยตำแหน่งของสถาบันการเงินเฉพาะกิจ
สามารถดำเนินต่อไปได้ ในกรณีที่คณะกรรมการของสถาบันการเงินเฉพาะกิจไม่เพียงพอที่จะปฏิบัติหน้าที่สำหรับเสนอรายชื่อต่อธนาคารแห่งประเทศไทย จึงจำเป็นต้องปรับแก้กระบวนการเสนอรายชื่อให้สอดคล้องกับกฎหมายว่าด้วยการพัฒนาการกำกับดูแลและบริหารรัฐวิสาหกิจ และประกาศคณะกรรมการกลั่นกรองกรรมการรัฐวิสาหกิจว่าด้วยหลักเกณฑ์และวิธีการในการพิจารณาคัดเลือกบุคคลเป็นกรรมการรัฐวิสาหกิจ ซึ่งมีบทบัญญัติและหลักเกณฑ์บางส่วนแตกต่างจากแนวทางดำเนินการในอดีต

**2. สรุปประเด็นสำคัญของประกาศ**

 ธนาคารแห่งประเทศไทย (ธปท.) เห็นควรปรับปรุงหลักเกณฑ์การพิจารณาให้ความเห็นชอบการแต่งตั้งกรรมการที่ไม่ใช่กรรมการโดยตำแหน่ง ผู้จัดการ ผู้มีอำนาจในการจัดการ และที่ปรึกษา ของสถาบันการเงินเฉพาะกิจ ให้สอดคล้องกับหลักเกณฑ์ตามกฎหมายว่าด้วยการพัฒนาการกำกับดูแลและบริหารรัฐวิสาหกิจ รวมถึงปรับปรุงหลักเกณฑ์บางประการเพื่อให้เกิดความชัดเจนและสอดคล้องกับวิธีปฏิบัติ และเป็นไปในแนวทางเดียวกับหลักเกณฑ์การกำกับดูแลสถาบันการเงิน สรุปสาระสำคัญของประเด็นที่ปรับปรุงได้ดังนี้

* กำหนดกระบวนการคัดเลือกกรรมการที่ไม่ใช่กรรมการโดยตำแหน่งในกรณีที่สถาบันการเงินเฉพาะกิจมีกรรมการไม่เพียงพอที่จะทำหน้าที่เป็นคณะกรรมการสถาบันการเงินเฉพาะกิจในการสรรหาและเสนอชื่อบุคคลเพื่อขอความเห็นชอบต่อ ธปท. โดยสำนักงานคณะกรรมการนโยบายรัฐวิสาหกิจเป็นผู้ดำเนินการขอความเห็นชอบจาก ธปท. แทนสถาบันการเงินเฉพาะกิจ
* ปรับถ้อยคำเพื่อเพิ่มความชัดเจนของหลักเกณฑ์เกี่ยวกับการขอความเห็นชอบเพื่อแต่งตั้งผู้จัดการของสถาบันการเงินเฉพาะกิจ โดยสถาบันการเงินเฉพาะกิจต้องดำเนินการขอความเห็นชอบทั้งก่อนการแต่งตั้งและการต่อวาระ
* กำหนดให้สถาบันการเงินเฉพาะกิจแจ้งการแต่งตั้งบุคคลที่ได้รับความเห็นชอบให้ดำรงตำแหน่งให้ ธปท. ทราบภายใน 15 วันนับแต่วันที่แต่งตั้ง
* ปรับถ้อยคำเกี่ยวกับการแจ้งผลการพิจารณาให้ความเห็นชอบให้สอดคล้องกับแนวทาง การดำเนินการในปัจจุบัน โดย ธปท. จะมีหนังสือแจ้งผลการพิจารณาดังกล่าวไปยังสถาบันการเงินเฉพาะกิจและสำนักงานคณะกรรมการนโยบายรัฐวิสาหกิจ
* ให้สถาบันการเงินเฉพาะกิจอ้างอิงแบบหนังสือขอความเห็นชอบ และแบบประวัติบุคคลที่ขอความเห็นชอบ รวมถึงช่องทางการจัดส่งเอกสาร ตามที่กำหนดในคู่มือการขออนุญาตสำหรับสถาบันการเงินเฉพาะกิจ (คู่มือสำหรับประชาชน)

**3. ผลกระทบที่อาจเกิดขึ้นจากการแก้ไขเพิ่มเติม**

|  |  |
| --- | --- |
| **สถาบันการเงินเฉพาะกิจ** | **ผลกระทบในเชิงบวก*** สถาบันการเงินเฉพาะกิจสามารถถือปฏิบัติตามหลักเกณฑ์เกี่ยวกับการเสนอชื่อเพื่อสรรหากรรมการที่ไม่ใช่กรรมการโดยตำแหน่งได้โดยง่าย สอดคล้องกับกฎหมายที่เกี่ยวข้อง ทั้งกรณีที่คณะกรรมการสถาบันการเงินเฉพาะกิจมีจำนวนเพียงพอและไม่เพียงพอที่จะปฏิบัติหน้าที่
 |
| **ผลกระทบเชิงลบ*** อาจสร้างกระบวนการทำงานเพิ่มเติมในบางเรื่องให้กับสถาบันการเงินเฉพาะกิจ อย่างไรก็ดี การกำกับดูแลดังกล่าวจะช่วยสนับสนุนการดำเนินงานของสถาบันการเงินเฉพาะกิจให้สามารถดำเนินการได้อย่างต่อเนื่อง และสร้างความน่าเชื่อถือให้กับสถาบันการเงินเฉพาะกิจในระยะยาว
 |
| **ธนาคารแห่งประเทศไทย** | **ผลกระทบในเชิงบวก*** กำกับดูแลสถาบันการเงินเฉพาะกิจด้านธรรมาภิบาลด้วยหลักเกณฑ์ที่สอดคล้องกับกฎหมายที่เกี่ยวข้อง และรองรับการเปลี่ยนแปลงในอนาคต
 |
| **ประชาชน** | **ผลกระทบในเชิงบวก*** ประชาชนสามารถใช้บริการสถาบันการเงินเฉพาะกิจได้อย่างต่อเนื่อง เนื่องจากสถาบันการเงินเฉพาะกิจมีคณะกรรมการและผู้บริหารที่สามารถส่งเสริมให้องค์กรดำเนินการได้ตามพันธกิจ
 |

**4. ความจําเป็นในการใช้ดุลยพินิจของเจ้าหน้าที่ของรัฐ และการกำหนดโทษอาญา**

**(1) ระบบอนุญาต**

ไม่มี

**(2) ระบบคณะกรรมการ**

ไม่มี

**(3) การใช้ดุลยพินิจของเจ้าหน้าที่ของรัฐ**

ไม่มี

**(4) การกำหนดโทษอาญา**

ไม่มี

**5. แบบฟอร์มความเห็นต่อร่างหลักเกณฑ์****การพิจารณาให้ความเห็นชอบการแต่งตั้งกรรมการที่ไม่ใช่กรรมการโดยตำแหน่ง ผู้จัดการ ผู้มีอำนาจในการจัดการ และที่ปรึกษา ของสถาบันการเงินเฉพาะกิจ**

**ส่วนที่ 1 : ข้อมูลผู้ให้ความเห็น**

1. ประเภท

☐ องค์กร/หน่วยงาน

☐ บุคคลธรรมดา

1. ชื่อ-นามสกุล
2. ตำแหน่ง
3. ชื่อองค์กร / หน่วยงาน
4. Email
5. เบอร์ติดต่อ
6. ความประสงค์ในการเปิดเผยความเห็น

☐ ไม่อนุญาตให้เปิดเผย

☐ อนุญาตให้เปิดเผยโดยไม่ระบุชื่อองค์กร / หน่วยงาน / ผู้ให้ความเห็น

☐ อนุญาตให้เปิดเผยโดยระบุชื่อองค์กร / หน่วยงาน / ผู้ให้ความเห็น

**ส่วนที่ 2 : คำถาม**

1. ท่านมีความเห็นต่อร่างหลักเกณฑ์การพิจารณาให้ความเห็นชอบการแต่งตั้งกรรมการที่ไม่ใช่กรรมการโดยตำแหน่ง ผู้จัดการ ผู้มีอำนาจในการจัดการ และที่ปรึกษา ของสถาบันการเงินเฉพาะกิจ อย่างไร

|  |
| --- |
|  |